Abbad ibn Bishr

Abbad ibn Bishr () (sekitar 606–632) merupakan seorang pemuda Madinah dari golongan Ansar. Beliau masuk Islam ketika berusia lima belas tahun hasil usaha keras seorang sahabat Nabi iaitu Mus'ab ibn Umair.

 Kehidupannya 
Ketika berhijrahnya golongan Muhajirin ke Madinah, Abbad dipersaudarakan dengan Ammar ibn Yasir. Beliau merupakan pemuda yang gigih mencari ilmu, warak dan berani di medan pertempuran.

Saidatina Aisyah binti Abu Bakar memuji Abbad dalam kata-katanya yang bermaksud:

"Ada tiga orang dari golongan Ansar yang sifat baiknya tidak mampu dicabar oleh sesiapa pun iaitu Sa'ad ibn Muaz, Usaid ibn Khudair dan Abbad ibn Bishr"

 Jasa dan perjuangannya 
Abbad pernah menjaga khemah tentera Islam secara bergilir-gilir bersama saudara Hijrahnya iaitu Ammar semasa kaum Bani Najd merancang untuk membuat serangan ke atas kota Madinah.

Ketika berlakunya Perang Yamamah dalam siri Peperangan Islam-Riddah, Abbad bersama empat ratus orang golongan Ansar membuat serangan mengejut ke atas kaum Murtad pimpinan Musailamah al-Kazzab sehingga mereka terdesak lalu berundur ke kota mereka.

Di dalam pertempuran ini, Abbad terkorban syahid.

Kategori:Kematian 632
Kategori:Sahabat Nabi
Kategori:Kelahiran 606
Kategori:Pemeluk Islam
Kategori:Sahabat Nabi yang menyertai Perang Uhud
Kategori:Orang yang dibunuh